കൊവിഡ് യാത്രാ നിയന്ത്രണങ്ങളില് ഇളവ് വരുത്തി കേന്ദ്രം സംസ്ഥാനാന്തര യാത്രയ്ക്ക് വിലക്കില്ല ദില്ലി: കൊവിഡ് നിയന്ത്രണങ്ങളുടെ ഭാഗമായ യാത്രാ മാര്ഗ നിര്ദ്ദേശങ്ങള് പുതുക്കി കേന്ദ്ര സര്ക്കാര്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ റെയില്, വിമാന, ബസ് യാത്രക്കാര്ക്കുള്ള മാര്ഗ്ഗനിര്ദ്ദേശം ആണ് പുതുക്കിയത്. രണ്ടു ഡോസ് വാക്സീനും സ്വീകരിച്ച രോഗലക്ഷണങ്ങള് ഇല്ലാത്തവര്ക്ക് യാത്ര ചെയ്യാന് ആര് ടി പിസിആര് പരിശോധന വേണ്ട. ആഭ്യന്തര വിമാനയാത്രക്കാര്കക് പിപിഇ കിറ്റ് ധരിക്കേണ്ടതില്ലെന്നും പുതിയ നിര്ദ്ദേശത്തില് പറയുന്നു. കൊവിഡ് കേസുകള് കുറയുന്നതിനാല് സംസ്ഥാനാന്തര യാത്രയ്ക്ക് വിലക്കുകള് ഇല്ലെന്നും കേന്ദ്രം വ്യക്തമാക്കി. സംസ്ഥാനങ്ങള്ക്ക് ക്വാറന്്റീന് ഐസൊലേഷന് കാര്യങ്ങളില് സ്വന്തം തീരുമാനമെടുക്കാമെന്നും കേന്ദ്രത്തിന്റെ പുതിയ മാര്ഗനിര്ദ്ദേശത്തില് പറയുന്നു. സംസ്ഥാനാന്തര യാത്രയ്ക്ക് വ്യത്യസ്ഥ മാര്ഗ്ഗ നിര്ദ്ദേശങ്ങള് നിലവിലുള്ള സാഹചര്യത്തില് ആണ് കേന്ദ്ര ഇടപെടല്. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona